Nyeste Skilderie af Kiøbenhavn, 1824-12-21
Blandede Efterretninger. Klaproth viser i sit Skrift: Fluthen und Uberschwemmungen, 1823, at Moses Fortælling om Syndfloden findes hos Jndierne næsten med de samme Blomstændigheder, hvoraf man kan slutte med temmelig Vished, at begge Beretninger ere øste af een Kilde. Den indiske Fortælling om den Oversvømmelse, der har ødelagt næsten hele Menneskeslægten, lyder saaledes: Medens Brahma var falden i Søvn, stial en Kjæmpe, der kaldtes Haja-Griva, Vedas eller de fire hellige Bøger, der indbefatte Guds Ord. Menneskeslægten, berøvet den guddommelige Lærdom, fordærvedes snart ganske, paa syv Rischi og Satjawrata, Konge af Dra verie, nær. Derpaa besluttede Vischnou at ødelægge den fordærvede Menneskeslægt. - En Dag, da Kong Satjawrata rensede sig i Floden Kirlamala, fangede han hændelsesviis en liden Fisk, som han strax vilde kaste i Vandet igjen. Men Fisken talede til ham i følgende Ord: Konge, du, som er de Undertryktes Ven, hvorfor lader du mig blive i denne Flod, hvor jeg er omgiven af Uhyrer, der indtage mig en bestandig Rædsel!" Den gudfrygtige Satjawrata, forbauset over dette Vidunder og forudsættende nogen mirakuløs Forvandling, lagde Fisken i et Kar. Men denne voxte saa hurtigen, at Kongen, som ikke vidste hvor han skulde gjøre af den, besluttede at lade den kaste i Vandet igjen Henvendende sig derpaa til den vidunderlige Fisk, sagde han til den, at han erkiendte i den Verdens Herre, der af Barmhiertighed mod sin Tiener, har aabenbaret sig for ham i Skikkelsen af een af Dybets Beboere, og han bad den, at sige ham Aarsagen til denne Forvandling. Derpaa svarede Verdens Herre: "Jeg er Vischnou, Gjenstanden for al Dyrkelse. Den Ærefrygt, du bevidner mig, og din Kierlighed for alle levende Væsener, behager mig. Hør hvad jeg vil bebude dig. Om syv Dage vil Dina=Kalpavære til Ende. Der vil komme en stor Omvæltning paa Jorden; Havet vil oversvømme Jorden, og de tre Verdener ville blive opslugede af Oceanet. Alle de Mennesker, der have fornærmet mig, ville omkomme. Men jeg har besluttet at frelse dig og de syv Reschi. Værer beredte paa denne Catastrophe. Jeg vil seende eder et Skib af forunderlig Bygning. Du skal fylde det med alle Slags Frugter, Rødder og Frø og du skal indslutte dig der med de syv hellige Mænd og et Par af de forskjellige ufornuftige Dyr. Skibet vil bære dig paa Bølgerne og du vil være i Sikkerhed paa Oceanet uden Grændser, og uden Lys, thi Solen og Maanen ville tabe deres Glands. Jeg vil beskytte dig mod alle Farer. . . . . . . Efterat Fisken havde talet saaledes, forsvandt den. Satjawrata, adlydende Vischnues Befaling, forsynede sig med alle Arter Frugter og Frø, for atter at befolke Jorden efter Oversvømmelsen. Og efter syv Dages Forløb (Gen. Vll. 4.) aabnedes Himmelens Sluser, Skyerne udbredte sig til Strømme, Havet steg over sine Bredder og hele Jorden blev oversvømmet. Satjawrata og de syv Reschi bestege Skibet, der, beskyttet af Vischnou, drev omkring paa Bølgerne. Da Vandene trak sig tilbage, gik Kongen og hans syv Ledsagere ud af Skibet og takkede Gud, som havde reddet dem. Brahma vaagnede op og begyndte paa ny at befolke Jorden. Vischnou, endnu stedse i Skikkelse af en Fisk, dræbte Kæmpen Haja Griva, fratog ham Vedas og tilbagegav Brahma samme. Cuvier paastaaer, at der ingen menneskelige Fossilier gives. Men nu hedder det, at Oberst Junker og Dr. Ganot, der vare paa Jagt, have i Huller, som findes i den lange Klippe i Districtet Montigny ved Miret, opdaget en Forsteening, der, saavel efter sin Natur, som sin Skikkelse, har Formen af en menneskelig Figur.